CELEX: 62006CA0166
Language: el
Date: 2009-09-03 00:00:00
Title: Υπόθεση C-166/07: Απόφαση του Δικαστηρίου (τέταρτο τμήμα) της 3ης Σεπτεμβρίου 2009 — Ευρωπαϊκό Κοινοβούλιο κατά Συμβουλίου της Ευρωπαϊκής Ενώσεως [Προσφυγή ακυρώσεως — Κανονισμός (ΕΚ)1968/2006 — Χρηματοδοτικές συνεισφορές της Κοινότητας στο Διεθνές Ταμείο για την Ιρλανδία — Επιλογή νομικής βάσεως]

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/2
            
         Απόφαση του Δικαστηρίου (τέταρτο τμήμα) της 3ης Σεπτεμβρίου 2009 — Ευρωπαϊκό Κοινοβούλιο κατά Συμβουλίου της Ευρωπαϊκής Ενώσεως
   (Υπόθεση C-166/07) (1)
   
   (Προσφυγή ακυρώσεως - Κανονισμός (ΕΚ)1968/2006 - Χρηματοδοτικές συνεισφορές της Κοινότητας στο Διεθνές Ταμείο για την Ιρλανδία - Επιλογή νομικής βάσεως)
   2009/C 256/03
   Γλώσσα διαδικασίας: η γαλλική
   
      Διάδικοι
   
   
      Προσφεύγον: Ευρωπαϊκό Κοινοβούλιο (εκπρόσωποι: I. Klavina, L. Visaggio και Α. Τρουπιώτης)
   
      Καθού: Συμβούλιο της Ευρωπαϊκής Ενώσεως (εκπρόσωποι: A. Vitro και M. Moore)
   
      Παρεμβαίνοντες προς στήριξη των αιτημάτων του καθού: Επιτροπή των Ευρωπαϊκών Κοινοτήτων (εκπρόσωποι: L. Flynn και A. Steiblytė), Ιρλανδία (εκπρόσωπος: D. O’Hagan), Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: S. Behzadi-Spencer και D.W. Anderson QC, barrister)
   
      Αντικείμενο
   
   Ακύρωση του κανονισμού (ΕΚ) 1968/2006 του Συμβουλίου, της 21ης Δεκεμβρίου 2006, σχετικά με τις χρηματοδοτικές συνεισφορές της Κοινότητας στο Διεθνές Ταμείο για την Ιρλανδία (2007-2010) (ΕΕ L 409, σ. 81 και — διορθωτικό — ΕΕ 2007, L 36, σ. 31) — Επιλογή νομικής βάσεως — Άρθρο 308 ΕΚ (Διαβούλευση με το Κοινοβούλιο/Ομόφωνη απόφαση του Συμβουλίου) — Ενίσχυση της οικονομικής και κοινωνικής συνοχής — Αναγκαίες ειδικές δράσεις πέραν αυτών που αναλαμβάνονται στο πλαίσιο των διαρθρωτικών ταμείων — Εδραίωση της ειρηνευτικής διαδικασίας στη Βόρεια Ιρλανδία — Άρθρο 159 ΕΚ (διαδικασία συναποφάσεως)
   
      Διατακτικό
   
   Το Δικαστήριο αποφασίζει:
   
               1)
            
            
               Ακυρώνει τον κανονισμό (ΕΚ) 1968/2006 του Συμβουλίου, της 21ης Δεκεμβρίου 2006, σχετικά με τις χρηματοδοτικές συνεισφορές της Κοινότητας στο Διεθνές Ταμείο για την Ιρλανδία (2007-2010).
            
         
               2)
            
            
               Τα αποτελέσματα του κανονισμού 1968/2006 δεν τίθενται εν αμφιβόλω μέχρι να τεθεί σε ισχύ, εντός εύλογης προθεσμίας, νέος κανονισμός ο οποίος θα εκδοθεί δυνάμει της προσήκουσας νομικής βάσεως.
            
         
               3)
            
            
               Η ακύρωση του κανονισμού 1968/2006 δεν θίγει το κύρος των πληρωμών που έχουν γίνει ούτε το κύρος των δεσμεύσεων που έχουν αναληφθεί βάσει του εν λόγω κανονισμού.
            
         
               4)
            
            
               Το Ευρωπαϊκό Κοινοβούλιο και το Συμβούλιο της Ευρωπαϊκής Ενώσεως φέρουν τα έξοδά τους.
            
         
               5)
            
            
               Η Ιρλανδία, το Ηνωμένο Βασίλειο της Μεγάλης Βρετανίας και της Βόρειας Ιρλανδίας και η Επιτροπή των Ευρωπαϊκών Κοινοτήτων φέρουν τα έξοδά τους.
            
         
      (1)  ΕΕ C 155 της 7.7.2007